b'\n_START_ARTICLE_\nMajor (ZDA)\n_START_PARAGRAPH_\nMajor (izvirno angle\xc5\xa1ko Major) je poljsko-\xc4\x8dastni\xc5\xa1ki voja\xc5\xa1ki \xc4\x8din (pla\xc4\x8dilni razred: OF-04), ki je v uporabi v Kopenski vojni, Vojnem letalstvu in Korpusu mornari\xc5\xa1ke pehote ZDA. Ni\xc5\xbeji \xc4\x8din je stotnik in vi\xc5\xa1ji podpolkovnik._NEWLINE_V drugih Uniformiranih slu\xc5\xbebah ZDA (Vojna mornarica ZDA, Obalna stra\xc5\xbea ZDA, \xc4\x8castni\xc5\xa1ki korpus javne zdravstvene slu\xc5\xbebe ZDA in \xc4\x8castni\xc5\xa1ki korpus Nacionalne oceanske in atmosferske administracije ZDA) mu ustreza \xc4\x8din kapitana korvete. Obstaja pa razlika v uvr\xc5\xa1\xc4\x8danju \xc4\x8dastnikov: tako veljajo major za najni\xc5\xbeje vi\xc5\xa1je \xc4\x8dastnike, medtem ko veljajo kapitani korvete za najvi\xc5\xa1je najni\xc5\xbeje \xc4\x8dastnike._NEWLINE_Oznaka \xc4\x8dina je zlati hrastov list, pri \xc4\x8demer se razli\xc4\x8dici za kopensko vojsko/vojno letalstvo in vojno mornarico/marinski korpus malenkostno razlikujeta.\n_START_SECTION_\nKopenska vojska ZDA\n_START_PARAGRAPH_\nMajor v Kopenski vojski ZDA po navadi deluje kot bataljonski izvr\xc5\xa1ilni \xc4\x8dastnik (XO) oz. operacijski \xc4\x8dastnik (S-3). Prav tako je lahko primarni \xc5\xa1tabni \xc4\x8dastnik v \xc5\xa1tabu brigade ali Task force na podro\xc4\x8dju osebja, logistike ali operacij; majorji pa delujejo tudi kot ni\xc5\xbeji \xc5\xa1tabni \xc4\x8dastniki v \xc5\xa1tabih vi\xc5\xa1jih formacij ali poveljstev. Poveljujejo pa tudi raz\xc5\xa1irjenim \xc4\x8detam na podro\xc4\x8dju bojne podpore in slu\xc5\xbebenih podpornih enot ter \xc4\x8detam specialnih sil, civilno-voja\xc5\xa1kih zadev, psiholo\xc5\xa1kih operacij, letalstva, voja\xc5\xa1ke obve\xc5\xa1\xc4\x8devalne dejavnosti,.._NEWLINE_Domala vsi majorji v Kopenski vojski ZDA opravijo desetmese\xc4\x8dni te\xc4\x8daj na Poveljni\xc5\xa1kem in general\xc5\xa1tabnem kolid\xc5\xbeu Kopenske vojske ZDA na Fort Leavenworthu, medtem ko se manj\xc5\xa1e \xc5\xa1tevilo udele\xc5\xbei \xc5\xa1olanja na satelitnih \xc5\xa1olah, ki jih upravlja Fort Leavenworth, v Fort Belvoirju, Fort Leeju in Fort Gordonu. Leta 2009 je diplomiral najve\xc4\x8dji razred v zgodovi Fort Leavenwortha v mo\xc4\x8di 960 diplomirancev.\n_START_SECTION_\nAmeri\xc5\xa1ka dr\xc5\xbeavljanska vojna\n_START_PARAGRAPH_\nMed ameri\xc5\xa1ko dr\xc5\xbeavljansko vojno je Zvezna vojska ZDA obdr\xc5\xbeala iste oznake \xc4\x8dina, kot jih je uporabljala Kopenska vojska ZDA. Konfederativna kopenska vojska pa je obdr\xc5\xbeala iste nazive, ampak je razvila lastne oznake; tako so jih nosili na ovratniku, pri \xc4\x8demer je bila oznaka majorja ena zlata zvezda.\n_START_SECTION_\nVojno letalstvo ZDA\n_START_PARAGRAPH_\nMajor Vojnega letalstva ZDA po navadi opravlja dol\xc5\xbenost vi\xc5\xa1jega \xc5\xa1tabnega \xc4\x8dastnika na nivoju eskadrilje. V letalskih eskadriljah so majorji po navadi poveljniki letalskih \xc4\x8det (flight commander) oz. so pomo\xc4\x8dniki direktorja operacij; v primeru podpornih in kopenskih enot pa so lahko poveljniki celotnih eskadrilj. V medicinskem korpusu pa so majorji lahko vodje klinike oz. medicinskih \xc4\x8det._NEWLINE_Napredovanje v \xc4\x8din majorja ni avtomati\xc4\x8dno, ampak morajo stotniki uspe\xc5\xa1no napredovati preko selekcijskega odbora; po navadi tako napredujejo po 9-11 letih voja\xc5\xa1ke slu\xc5\xbebe.'